NEW YORK. Bezpečnostná rada OSN vo štvrtok jednomyseľne hlasovala za ponechanie mierových jednotiek OSN na Cypre ďalších šesť mesiacov.
Vyzvala súčasne cyperských Grékov aj cyperských Turkov, "aby sa chopili súčasnej príležitosti" na znovuzjednotenie rozdeleného ostrova v Stredozemnom mori.
Rezolúcia prijatá najvplyvnejším orgánom OSN zároveň privítala pokrok dosiahnutý na nedávnych rokovaniach, ktoré viedli lídri z oboch súperiacich táborov, a povzbudila obe strany, aby zintenzívnili snahy o vyriešenie kľúčových, ešte otvorených záležitostí.Prečítajte si tiež: Prečítajte si tiež:
Cyprus sa rozdelil na juh s cyperskými Grékmi a sever s cyperskými Turkami v roku 1974, keď Turecko podniklo inváziu na ostrov a reagovalo tak na štátny prevrat podniknutý cyperskými podporovateľmi zjednotenia ostrova s Gréckom.
Cyperskí Turci vyhlásili v roku 1983 nezávislý štát, ale uznáva ho iba Turecko, ktoré tam má umiestnených 35.000 vojakov.
Bezpečnostná rada OSN dnes zdôraznila, že takýto stav "je neudržateľný".
Loading...